CELEX: 62018CA0195
Language: el
Date: 2019-03-13 00:00:00
Title: Υπόθεση C-195/18: Απόφαση του Δικαστηρίου (δέκατο τμήμα) της 13ης Μαρτίου 2019 [αίτηση του Sąd Okręgowy w Piotrkowie Trybunalskim (Πολωνία) για την έκδοση προδικαστικής αποφάσεως] — Ποινική δίκη κατά B. S. (Προδικαστική παραπομπή — Φορολογία — Ειδικοί φόροι κατανάλωσης που επιβάλλονται στην αλκοόλη και τα αλκοολούχα ποτά — Οδηγία 92/83/ΕΟΚ — Άρθρο 2 — Έννοια της «μπίρας» — Ποτό παρασκευαζόμενο από το γλεύκος που παράγεται από μείγμα το οποίο περιέχει περισσότερη γλυκόζη από ό,τι βύνη — Συνδυασμένη Ονοματολογία — Κλάσεις 2203 (μπίρα από βύνη) ή 2206 (άλλα ποτά που προέρχονται από ζύμωση))

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/14
            
         
      Απόφαση του Δικαστηρίου (δέκατο τμήμα) της 13ης Μαρτίου 2019 [αίτηση του Sąd Okręgowy w Piotrkowie Trybunalskim (Πολωνία) για την έκδοση προδικαστικής αποφάσεως] — Ποινική δίκη κατά B. S.
      (Υπόθεση C-195/18) (1)
      
      (Προδικαστική παραπομπή - Φορολογία - Ειδικοί φόροι κατανάλωσης που επιβάλλονται στην αλκοόλη και τα αλκοολούχα ποτά - Οδηγία 92/83/ΕΟΚ - Άρθρο 2 - Έννοια της «μπίρας» - Ποτό παρασκευαζόμενο από το γλεύκος που παράγεται από μείγμα το οποίο περιέχει περισσότερη γλυκόζη από ό,τι βύνη - Συνδυασμένη Ονοματολογία - Κλάσεις 2203 (μπίρα από βύνη) ή 2206 (άλλα ποτά που προέρχονται από ζύμωση))
      (2019/C 155/18)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Piotrkowie Trybunalskim
      
         Ποινική δίκη ενώπιον του αιτούντος δικαστηρίου κατά
      
      B. S.
      
         παρισταμένων των: Prokuratura Okręgowa w Piotrkowie Trybunalskim, Łódzki Urząd Celno-Skarbowy w Łodzi, Urząd Celno-Skarbowy w Piotrkowie Trybunalskim
      
         Διατακτικό
      
      Το άρθρο 2 της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά, έχει την έννοια ότι ενδιάμεσο προϊόν προοριζόμενο να αναμειχθεί με μη αλκοολούχα ποτά, το οποίο παράγεται από γλεύκος που περιέχει λιγότερα βυνοποιημένα από ό,τι αβυνοποίητα συστατικά και στο οποίο προστίθεται σιρόπι γλυκόζης πριν από τη διαδικασία ζύμωσης, μπορεί να χαρακτηριστεί ως «μπίρα από βύνη» εμπίπτουσα στην κλάση 2203 της Συνδυασμένης Ονοματολογίας που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΟΚ) 2587/91 της Επιτροπής, της 26ης Ιουλίου 1991, υπό την προϋπόθεση ότι τα οργανοληπτικά χαρακτηριστικά του εν λόγω προϊόντος αντιστοιχούν σε εκείνα της μπίρας, πράγμα το οποίο εναπόκειται στο αιτούν δικαστήριο να εξακριβώσει.
      
         (1)  ΕΕ C 221 της 25.6.2018.